**2014–2020 metų Europos Sąjungos fondų investicijų veiksmų programos**

**3 prioriteto „Smulkiojo ir vidutinio verslo konkurencingumo skatinimas“**

**priemonės Nr. 03.2.1-LVPA-K-807 „Verslo klasteris LT“ projektų finansavimo sąlygų aprašo Nr. 2 projekto**

**gautų socialinių ekonominių partnerių pastabų derinimo lentelė**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pastabas/ pasiūlymus teikianti institucija/****asmuo** | **PFSA punkto numeris** | **Pastabos ir (ar) pasiūlymai** | **ŪM pozicija** | **Ūkio ministerijos komentaras** |
|  | **Visorių informacinių technologijų parkas,****Inovacijų projektų vadovė Rasa Gofman** | 42 | Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita parengta remiantis Lietuvos statistikos departamento duomenimis, 2016 m. pradžioje Lietuvos Respublikoje veikė 99 200 ūkio subjektų1, kurių didžioji dalis yra privatūs juridiniai asmenys2, t. y. potencialūs pagal Europos Sąjungos fondų investicijų veiksmų programos prioritetų įgyvendinimo priemones finansuojamų projektų dalyviai. 2007–2013 metų Europos Sąjungos struktūrinės paramos laikotarpiu vykdytų projektų duomenys apie privačių juridinių asmenų projektų dalyvių darbo užmokestį yra atsitiktiniai (nereprezentatyvūs, pavienių asmenų, apimantys ne visų ekonominės veiklos rūšims priskirtinų privačių juridinių asmenų darbuotojų darbo užmokestį, skirtingų laikotarpių), didelės apimties bei nesusisteminti tyrimui tinkamu būdu, todėl netinkami naudoti fiksuotųjų įkainių dydžiams nustatyti. Kadangi pagal 2014–2020 m. Europos Sąjungos fondų investicijų veiksmų programos prioritetų įgyvendinimo priemones finansuojamų projektų veiklose turi galimybę dalyvauti skirtingo teisinio statuso įvairių rūšių ekonominę veiklą vykdančių privačių juridinių asmenų darbuotojai, tinkamiausias būdas universaliems, patikimiems ir nesudėtingai atnaujinamiems fiksuotiesiems įkainiams nustatyti – vadovautis Lietuvos statistikos departamento oficialiosios statistikos portale <http://osp.stat.gov.lt/> skelbiamais darbo užmokesčio Lietuvos Respublikos privačiame sektoriuje (su individualiosiomis įmonėmis) vidutiniais dydžiais. Atsižvelgiant į tai, kad darbo užmokesčio vidutiniai dydžiai reikšmingai skiriasi pagal ekonominės veiklos rūšis, bei siekiant, kad nustatyti fiksuotieji įkainiai kuo geriau atitiktų faktinius darbo užmokesčio išlaidų dydžius, tyrimu nustatomi detalūs privačių juridinių asmenų projektų vykdančiojo personalo ir dalyvių darbo užmokesčio fiksuotieji įkainiai pagal EVRK (2 red.) taikomą ekonominių veiklos rūšių klasifikavimo sistemą“ (cituotas dokumentas). Pagrindinėse nuostatose neišskirtas būtent eksportuojančiųjų įmonių, tuo užsiimančių darbuotojų DU, kuris, deja, neprasideda nuo 4,13 eur/h (su visais mokesčiais). Atkreipiame dėmesį, kad PFSA naudojamame dokumente nėra numatyta **jokios** galimybės įmonėms finansuoti faktiškai patiriamas išlaidas tuo atveju, kai įdarbinamas eksperto lygio asmuo (pardavimai+reprezentavimas+užsienio kalbos mokėjimo lygis). Ar įvertinta pateikiamo įkainių suskirstymo koreliacija su turimais statistiniais duomenimis apie inovacijų diegėjus <https://osp.stat.gov.lt/statistiniu-rodikliu-analize?indicator=S6R004#/> , ar tik teigiama, kad „*Projektu turi būti prisidedama prie bent vieno Europos Sąjungos Baltijos jūros regiono strategijos, patvirtintos Europos Komisijos 2012 m. kovo 23 d. komunikatu Nr. COM(2012) 128 (toliau – ES BJRS), kuri skelbiama Europos Komisijos interneto svetainėje* [*http://ec.europa.eu/regional\_policy/lt/policy/cooperation/macro-regional-strategies/baltic-sea/library/#1*](http://ec.europa.eu/regional_policy/lt/policy/cooperation/macro-regional-strategies/baltic-sea/library/#1)*, tikslo įgyvendinimo pagal ES BJRS veiksmų plane, patvirtintame Europos Komisijos 2017 m. kovo 20 d. sprendimu Nr. SWD(2017) 118 final, kuris skelbiamas Europos Komisijos interneto svetainėje* [*http://ec.europa.eu/regional\_policy/lt/policy/cooperation/macro-regional-strategies/baltic-sea/library/#1*](http://ec.europa.eu/regional_policy/lt/policy/cooperation/macro-regional-strategies/baltic-sea/library/#1)*, numatytą politinę sritį „****Inovacijos****“.*“ (PFSA 22 punktas). | Neatsižvelgta | Verslo klasterio narių ekspertų darbo užmokestis apmokamas taikant Projektų vykdančiojo personalo darbo užmokesčio fiksuotąjį įkainį, kuris nustatomas vadovaujantis 2016 m. vasario 19 d. VšĮ Europos socialinio fondo agentūros atlikta „Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita“, kuri skelbiama ES struktūrinių fondų svetainėje <http://www.esinvesticijos.lt/lt/dokumentai/privaciu-juridiniu-asmenu-projektu-dalyviu-darbo-uzmokescio-fiksuotuju-ikainiu-nustatymo-tyrimo-ataskaita>.Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimu (toliau – tyrimas) nustatyti iš Europos Sąjungos struktūrinių fondų lėšų bendrai finansuojamų projektų (toliau – projektas) veiklas vykdančių bei veiklose dalyvaujančių privačių juridinių asmenų darbuotojų vidutiniai darbo užmokesčio dydžiai, taikytini kaip **maksimalūs fiksuotųjų įkainių dydžiai**, todėl neturime galimybės nustatyti didesnį ekspertų darbo užmokesčio fiksuotąjį įkainį. |
|  | 31 | Taip pat norime atkreipti Jūsų dėmesį, kad kuriant priemonę, nebuvo pasinaudota sistemine informacija apie klasterius, pateikiama klaster.lt puslapyje. Konkrečiai  - net ir MVĮ įmonių klasteriai patirs papildomą administracinę naštą – jiems reikės sudaryti atskirą JVS -, nes **ne visi** dabartiniai klasterių koordinatoriai pagal juridinę formą yra tinkami būti pareiškėjais aptariamoje priemonėje. | Paaiškinta | Atsižvelgiant į tai, kad projektai bus įgyvendinami kartu su partneriais, projektų finansavimo sąlygų aprašo projekto 31 punktas numato, kad „*Projekto parengtumui taikomas reikalavimas – iki paraiškos pateikimo verslo klasterio nariai turi būti sudarę jungtinės veiklos (partnerystės) sutartį. Jungtinės veiklos (partnerystės) sutartį pasirašo pareiškėjas ir visi projekto partneriai. Jungtinės veiklos (partnerystės) sutartyje turi būti aiškiai išdėstyti šalių įsipareigojimai ir teisės projekto atžvilgiu (nurodytas kiekvienos šalies finansinis ir dalykinis indėlis į projektą, kokias veiklas vykdys kiekviena šalis, teisės į bendrai sukurtą ar įgytą turtą laikantis finansinės apskaitos principų, projekto rezultatai ir kita) ir šalių atsakomybė, taip pat įsipareigojimai laikytis pagrindinių geros partnerystės praktikos taisyklių...>“.* |
|  | **EcoIndustria LT klasterio koordinatorius** | 22 | Dabar numatomas apribojimas, kad MVĮ, dalyvaujančios kaip partneriai viename verslo klasteryje, negali būti pareiškėjais arba partneriais kitame į finansavimą pretenduojančiame verslo klasteryje.Manome, kad tai nepagrįstas ir netinkamas apribojimas, nes jis apribotų klasterizacijos populiarumą ir įmonių bendradarbiavimą, siekiant bendrų tikslų.  Mūsų klasterio „ EcoIndustria LT“ vystymasis susijęs su mūsų narių konkurencingumo didinimu ne tik regioniniu, bet ir tarptautiniu mąstu, ekologiškų  perdirbtos gumos dirbinių gamybos pajėgumų ir inovatyvių produktų kūrime, kur reikalingos metalo ir mašinų pramonės įmonių dalyvavimas. Jos kituose klasteriuose dalyvauja taip pat, bet susiję su mašinų ir metalo sektoriaus konkurencingumo didinimu.Prašome šį apribojimą panaikinti arba bent jau praplėsti iki ne mažiau negu 3 klasterių, kurių sudėtyje įmonė kaip pareiškėjas ar partneris galėtų pretenduoti į finansavimą. Daugelis įmonių iš tikrųjų savo veiklos sferose turi sąlyčio taškų ir kartu gali kurti bendrus projektus. Konkrečiai mūsų klasterio nariai yra gumos perdirbimo įmonės, gaminių iš perdirbtos gumos gamintojai, įrengimų gumos perdirbimui arba gaminiams iš perdirbtos gumos gamintojai, mokymo ir mokslinių tyrimų įstaigos, specialių pervežimų įmonės. Jos visos kartu tikrai formuoją bendrą veiklos grandinę, tačiau būtų neteisinga, jeigu mokymo įstaigos (universitetas, kolegija...) ar įrengimų gamintojai, kurie yra klasteryje, negalėtų siekti paramos būdami ir kituose klasteriuose, kuriai nariais yra. Juk skirtinguose klasteriuose yra skirtingos vertės grandinės ir labai keistai atrodo siūlomas apropojimas, kuris inovatyvioms ir iniciatyvioms įmonėms neleidžią siekti paramos vykdant skirtingas veiklas skirtingų klasterių sudėtyje. Tikimės, kad į mūsų kreipimąsi bus atsižvelgta apribojimas siekti finansavimo tik vieno klasterio sudėtyje bus panaikintas arba bent išplėstas iki 3-jų klasterių.  | Neatsižvelgta | Ši nuostata įrašyta, siekiant išvengti dvigubo tinkamų išlaidų finansavimo, t. y. tikimybės, kad tos pačios tinkamos išlaidos bus apmokėtos daugiau nei vieną kartą. Ypatingai didelė rizika įžvelgiama finansuojant verslo klasterio narių ekspertų, kurių darbo pobūdis yra panašus nepriklausomai nuo įmonės veiklos srities, darbo užmokesčio išlaidas. Be to, projekto narių, dalyvaujančių keliuose projektuose, išlaidų tinkamumo tikrinimas sąlygotų labai didelę administracinę naštą įgyvendinančiajai institucijai.Pažymėtina, kad mokymo įstaigos neturi MVĮ statuso ir negali būti projekto partneriais pagal priemonę „Verslo klasteris LT“. |
|  | **Lietuvos klasterių asociacija** | 21.1 | 21.1 punkte akcentuojama, “Siekiant koncentruoti ribotus finansinius ir kitus valstybės resursus, nustatytinos šios didžiausią eksporto potencialą turinčios Lietuvos Respublikos tikslinės eksporto rinkos: Švedija, Norvegija, Vokietija, Jungtinė Karalystė, Prancūzija, Jungtinės Amerikos Valstijos, Kinija, Izraelis, Japonija, Ukraina, Jungtiniai Arabų Emyratai, Kanada, Turkija, Pietų Afrikos Respublika”, kur fokusuojamasi į pernelyg siaurą šalių sąrašą, kuris jau praradęs aktualumą. Kai kurios šalys jau nėra Lietuvos eksporto prioritetuose dėl šių priežasčių:1. Jungtinė Karalystė dabar sprendžia “Brexit” klausimą. Šiuo laikotarpiu visi eksportuotojai diversifikuoja eksporto riziką planuojamiems praradimams Jungtinėje Karalystėje, o ne veržiasi į šios šalies rinką;
2. Ukraina neseniai užėmė skurdžiausios Europoje valstybės vietą, užleisdama vietą Moldovai bei Albanijai;
3. Turkijos lira nuvertėjusi, tad šiuo metu palankiau importuoti iš Turkijos nei eksportuoti į ją.

Atsižvelgdami į aukščiau paminėtas rinkų aktualijas, siūlome praplėsti galimybes ir papildyti aprašą kitų šalių grupėmis, kurios nurodytos toje pačioje eksporto strategijoje. | Neatsižvelgta | Šis specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2018 m. rugsėjo 20 d. protokoliniu sprendimu Nr. 44P-4 (34), todėl jo pakeisti neturime galimybės. Pažymime, kad siekiant sutelkti ribotus finansinius ir kitus valstybės išteklius, Lietuvos eksporto plėtros 2014–2020 metų gairės (toliau – Eksporto gairės) buvo papildytos 211 punktu, kuriuo patvirtintos didžiausią eksporto potencialą turinčios Lietuvos Respublikos tikslinės eksporto rinkos. Šis kriterijus nustatytas, siekiant paskatinti verslo klasterius vykdyti veiklas didžiausią eksporto potencialą turinčiose Lietuvos Respublikos tikslinėse eksporto rinkose. Taip pat informuojame, kad planuojamas Eksportų gairių keitimas, kurio metu bus peržiūrėtas ir patikslintas šalių sąrašas. |
|  | 42 | PFSA naudojama Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita parengta „remiantis Lietuvos statistikos departamento duomenimis, 2016 m. pradžioje Lietuvos Respublikoje veikė 99 200 ūkio subjektų, kurių didžioji dalis yra privatūs juridiniai asmenys, t.y. potencialūs pagal Europos Sąjungos fondų investicijų veiksmų programos prioritetų įgyvendinimo priemones finansuojamų projektų dalyviai. 2007–2013 metų Europos Sąjungos struktūrinės paramos laikotarpiu vykdytų projektų duomenys apie privačių juridinių asmenų projektų dalyvių darbo užmokestį yra atsitiktiniai (nereprezentatyvūs, pavienių asmenų, apimantys ne visų ekonominės veiklos rūšims priskirtinų privačių juridinių asmenų darbuotojų darbo užmokestį, skirtingų laikotarpių), didelės apimties bei nesusisteminti tyrimui tinkamu būdu, todėl nėra tinkami naudoti fiksuotųjų įkainių dydžiams nustatyti. Kadangi pagal 2014–2020 m. Europos Sąjungos fondų investicijų veiksmų programos prioritetų įgyvendinimo priemones finansuojamų projektų veiklose turi galimybę dalyvauti skirtingo teisinio statuso įvairių rūšių ekonominę veiklą vykdančių privačių juridinių asmenų darbuotojai, tinkamiausias būdas universaliems, patikimiems ir nesudėtingai atnaujinamiems fiksuotiesiems įkainiams nustatyti – vadovautis Lietuvos statistikos departamento oficialiosios statistikos portale http://osp.stat.gov.lt/ skelbiamais darbo užmokesčio Lietuvos Respublikos privačiame sektoriuje (su individualiosiomis įmonėmis) vidutiniais dydžiais. Atsižvelgiant į tai, kad darbo užmokesčio vidutiniai dydžiai reikšmingai skiriasi pagal ekonominės veiklos rūšis, bei siekiant, kad nustatyti fiksuotieji įkainiai kuo geriau atitiktų faktinius darbo užmokesčio išlaidų dydžius, tyrimu nustatomi detalūs privačių juridinių asmenų projektų vykdančiojo personalo ir dalyvių darbo užmokesčio fiksuotieji įkainiai pagal EVRK (2 red.) taikomą ekonominių veiklos rūšių klasifikavimo sistemą“ (cituotas dokumentas). Pagrindinėse nuostatose neišskirtas būtent eksportuojančiųjų įmonių, tuo užsiimančių darbuotojų darbo užmokestis, kuris, deja, neprasideda nuo 4,13 eur/h (su visais mokesčiais). Atkreipiame dėmesį, kad PFSA naudojamame dokumente nėra numatyta jokios galimybės įmonėms finansuoti faktiškai patiriamas išlaidas tuo atveju, kai įdarbinamas eksperto lygio asmuo (pardavimai+reprezentavimas+užsienio kalbos mokėjimo lygis). | Neatsižvelgta | Verslo klasterio narių ekspertų darbo užmokestis apmokamas taikant Projektų vykdančiojo personalo darbo užmokesčio fiksuotąjį įkainį, kuris nustatomas vadovaujantis 2016 m. vasario 19 d. VšĮ Europos socialinio fondo agentūros atlikta „Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita“, kuri skelbiama ES struktūrinių fondų svetainėje <http://www.esinvesticijos.lt/lt/dokumentai/privaciu-juridiniu-asmenu-projektu-dalyviu-darbo-uzmokescio-fiksuotuju-ikainiu-nustatymo-tyrimo-ataskaita>.Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimu (toliau – tyrimas) nustatyti iš Europos Sąjungos struktūrinių fondų lėšų bendrai finansuojamų projektų (toliau – projektas) veiklas vykdančių bei veiklose dalyvaujančių privačių juridinių asmenų darbuotojų vidutiniai darbo užmokesčio dydžiai, taikytini kaip **maksimalūs fiksuotųjų įkainių dydžiai**, todėl neturime galimybės nustatyti didesnį ekspertų darbo užmokesčio fiksuotąjį įkainį. |
|  | **Lietuvos verslo konfederacija** | 13 | 13. Pagal Aprašą ~~galimi~~ partneriai yra verslo klasterio nariai – MVĮ.Sąvoka *galimi* suponuoja galimybę būti projekto partneriu arba juo nebūti, tačiau gauti naudą kaip klasterio nariui.Mūsų nuomone, MVĮ, norintis dalyvauti projekte, turi būti klasterio nariu ir tapti projekto partneriu. | Neatsižvelgta | Tokia šio PFSA punkto formuluotė nurodyta pavyzdinėje PFSA formoje, kuriai pritarta 2014–2020 metų Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2018 m. balandžio 10 d. posėdžio protokolu Nr. 1 (40). Todėl jos keisti neturime galimybės. Pažymime, kad verslo klasterio narys – MVĮ, norintis dalyvauti projekte būtinai turi tapti projekto partneriu. |
|  | 21.4 | 21.4. Pareiškėjas turi pakankamai eksporto arba tarptautiškumo skatinimo veiklų įgyvendinimo patirties (vertinama, ar pareiškėjas – klasterio koordinatorius turi pakankamai patirties eksporto arba tarptautiškumo skatinimo veiklų srityje. Jei pareiškėjas – klasterio koordinatorius yra viena iš verslo klasterį sudarančių MVĮ, pareiškėjas turi būti veikiantis ne trumpiau kaip vienus metus, jo pajamos iš eksporto veiklos patvirtintą paskutinių ataskaitinių finansinių metų metinių finansinių ataskaitų rinkinįturi būti ne mažesnės kaip 100 000 Eur (šimtas tūkstančių eurų). Jei pareiškėjas – klasterio koordinatorius, kuriuo yra verslo asociacija arba prekybos, pramonės ir amatų rūmai, pareiškėjas turi būti įgyvendinęs ne mažiau negu 3 projektus **(eksporto skatinimo veiklas)** tarptautiškumo skatinimosrityje per pastaruosius trejus metus iki paraiškos pateikimo ir pasiekęs projektu užsibrėžtus rodiklius. Projekto atitiktis šiam kriterijui vertinama tik paraiškos vertinimo metu).Žiūrint į analogiją to paties 3 prioriteto „Smulkiojo ir vidutinio verslo konkurencingumo skatinimas“ priemonėje Nr. 03.2.1.-LVPA-K-801 „Naujos galimybės LT“, vertinant paraišką, buvo vertinamos eksporto skatinimo veiklos – viena verslo misija ir (ar) vienas grupinis įmonių dalyvavimas tarptautinėje parodoje buvo suprantama kaip projektas („Pareiškėjo patirtis matuojama kiekybiniais rodikliais – pagal projektų skaičių ir projektų vertę“). Atsižvelgiant į tai, kad šios priemonės tikslas – smulkiojo ir vidutinio verslo konkurencingumo skatinimas, **siūlytina projektą traktuoti kaip eksporto skatinimo veiklą.** Be to, neužtikrinamas proporcingumo principas tuo atžvilgiu, kad vieni pareiškėjai bus įgyvendinę projektą pagal priemonę Nr. 03.2.1.-LVPA-K-801 „Naujos galimybės LT“, kurio vertė siekia kelis šimtus tūkstančių eurų, ir pareiškėjai, kurie bus įgyvendinę vieną veiklą (nebūtinai finansuojamą ES lėšomis) – pavyzdžiui, išvykstamąją verslo misiją už keliasdešimt tūkstančių eurų, ir kiekybiniu požiūriu, tai bus vienodas pasiektas rodiklis – 1 projektas. | Atsižvelgta dalinai | Šis specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2018 m. rugsėjo 20 d. protokoliniu sprendimu Nr. 44P-4 (34), todėl jo pakeisti neturime galimybės. Tačiau pažymime, kad praktikoje paraiškų vertinimo metu, laikoma, jog pareiškėjas turi eksporto arba tarptautiškumo skatinimo veiklų įgyvendinimo patirties jeigu yra vykdęs eksporto skatinimo veiklas per pastaruosius trejus metus iki paraiškos pateikimo.Tačiau atkreipiame dėmesį, jog vertinant projekto naudą kokybę pagal trečiąjį prioritetinį projektų atrankos kriterijų „Pareiškėjo įgyta verslo klasterio veiklos vykdymo patirtis“, balai bus suteikiami pareiškėjams, kuri turi realią klasterio koordinatoriaus veiklos patirtį ir su klasterio nariais įgyvendino ne mažiau kaip 5 bendras klasterio narių veiklas tarptautiškumo skatinimo srityje per pastaruosius 2 metus iki paraiškos pateikimo Pvz., *pareiškėjo koordinuojamas klasteris buvo pasirašęs bendradarbiavimo sutartį (arba sudaręs konsorciumą bendroms veikloms) su klasteriu, veikiančiu kitoje valstybėje arba veikiančiu keliose valstybėse; buvo parengta įsiliejimo į kitas rinkas strategija pagal partnerystės su kitos šalies klasteriu sutartį; yra įsijungta į (narystė) kitoje valstybėje ar keliose valstybėse veikiantį klasterį, organizuoti susitikimai klasterio nariams su kitose valstybėse veikiančių klasterių nariais ir pan*. Pažymime, kad priemonės „Naujos galimybės LT“ kriterijus „*Pareiškėjo patirtis, organizuojant eksporto skatinimo veiklas*“ yra prioritetinis, todėl matuojamas kiekybiniais rodikliais – pagal projektų skaičių ir projektų vertę (skaičiuojamas suteiktų balų aritmetinis vidurkis).  |